b'\n_START_ARTICLE_\nMeru\n_START_PARAGRAPH_\nMeru  (Sanskrit: \xe0\xa4\xae\xe0\xa5\x87\xe0\xa4\xb0\xe0\xa5\x81) (ogs\xc3\xa5 kaldet Sumeru dvs. "storsl\xc3\xa5ede Meru") er et helligt bjerg i hinduistisk, buddhistisk og Jainistisk mytologi og anses for at v\xc3\xa6re centeret for alle fysiske og spirituelle universer. Det anses for at v\xc3\xa6re hjemsted for Brahma og andre guddomme. Mange hindutempler inklusiv Angkor Wat, det prim\xc3\xa6re tempel i Angkor i Cambodia, er blevet bygget som en symbolsk repr\xc3\xa6sentation af bjerget. Bjerget siges at v\xc3\xa6re 80.000 yojana h\xc3\xb8j og v\xc3\xa6re placeret i Jambudvipa, et af kontinenterne p\xc3\xa5 jorden if\xc3\xb8lge hinduismen (st\xc3\xb8rrelsen af en yojana varierer over tid; Jordens omkreds skulle v\xc3\xa6re 3.200 jojana if\xc3\xb8lge V\xc4\x81r\xc4\x81ha Mihira og en anelse mindre i \xc4\x80ryabhatiya, men 5.026,5 yojana i Suryasiddh\xc4\x81nta; Bh\xc4\x81gvata Pur\xc4\x81na anser Meru for at v\xc3\xa6re 80.000 yojana h\xc3\xb8j, Mah\xc4\x81bh\xc4\x81rata anser Jamboodvipa for at v\xc3\xa6re 18.000 yojana; dermed er det ikke muligt at angive en h\xc3\xb8jde p\xc3\xa5 Meru ud fra disse kilder).'